**Program: Prodavač DO**

** Tip programa: prema modelu dualnog obrazovanja**

** Trajanje programa: 3 god.**

** Opis programa:**

Glavni zadatak prodavača je obavljati maloprodaju i/ili veleprodaju robe, pružati usluge i savjetovati kupce tijekom kupovine. Prodavač također, prikuplja informacije o željama i potrebama kupaca, prenosi informacije kupaca odgovornim osobama s ciljem zadovoljavanja njihovih potreba. Kako bi na što kvalitetniji način zadovoljio potrebe kupaca, prodavač mora u potpunosti poznavati prodajni asortiman, te se po tom pitanju kontinuirano usavršavati. Prodavač osim što savjetuje i uslužuje kupce, naručuje i zaprima robu, priprema kalkulacije, ističe cijene na proizvodima, izlaže i pozicionira robu prema definiranom planogramu, te prodaje robu i usluge. Prodavač je često i blagajnik te je tada odgovoran za blagajnu i blagajničke poslove vezane uz dnevne novčane tokove, pakiranje i aranžiranje prodanih proizvoda nakon naplate. Prodavač je redovito uključen u pripremu i provođenje inventure i popisa robe u prodavaonici. Odgovoran je za redovno odvijanje svih radnih procesa, poznavanje pozitivnih propisa u vezi kupo-prodajnog procesa i zaštite sebe i okoliša.

** Zdravstveni zahtjevi i funkcionalne sposobnosti potrebni za obrazovne programe:**

Uredan vid. Raspoznavanje osnovnih boja. Uredan sluh. Uredan govor. Uredna funkcija mišićno-koštanog sustava. Uredna funkcija srčano-žilnog sustava. Uredno kognitivno i emocionalno funkcioniranje.

** Obrazloženje zdravstvenih zahtjeva:**

Oštećenje funkcije vida. Neraspoznavanje osnovnih boja. Gluhoća i teža nagluhost u govornom području. Oštećenja glasa i/ili govora koja utječu na komunikaciju. Teža oštećenja funkcije mišićnog-koštanog sustava. Teža oštećenja funkcije srčano-žilnog sustava. Kronični poremećaji koji znatno remete kognitivno i emocionalno funkcioniranje.